1995年尾開始，新福利將買到嘅新巴士都擺響呢條線度行，例如1995年丹尼士飛鏢同1997年猛獅13.230巴士，後來呢批車都被調走。2004年引入丹尼士飛鏢slf超低地台10米巴士行呢條線，2005年重引入載客量更多嘅丹尼士飛鏢slf超低地台11米巴士嚟行，呢批車載客量超過fuso大巴之外，由於呢批車成十一米長，成為當時澳門最長同載客量最多嘅巴士，有「超長大巴」嘅美譽，疏導呢條線嘅客量有極大作用，響2009年fuso大巴退役之後重更加成為呢條線嘅主力。